CELEX: 62022TN0234
Language: el
Date: 2022-04-29 00:00:00
Title: Υπόθεση T-234/22: Προσφυγή της 29ης Απριλίου 2022 — Ismailova κατά Συμβουλίου

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/71
            
         
      Προσφυγή της 29ης Απριλίου 2022 — Ismailova κατά Συμβουλίου
      (Υπόθεση T-234/22)
      (2022/C 237/92)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Gulbakhor Ismailova (Τασκένδη, Ουζμπεκιστάν) (εκπρόσωπος: J. Grand d’Esnon, δικηγόρος)
      
         Καθού: Συμβούλιο της Ευρωπαϊκής Ένωσης
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  κατά κύριο λόγο, να ακυρώσει:
                  
                              —
                           
                           
                              την απόφαση (ΚΕΠΠΑ) 2022/582 του Συμβουλίου, της 8ης Απριλίου 2022 (1), κατά το μέρος που αφορά την G. Ismailova·
                           
                        
                              —
                           
                           
                              τον εκτελεστικό κανονισμό (ΕΕ) 2022/581 του Συμβουλίου, της 8ης Απριλίου 2022 (2), κατά το μέρος που αφορά την G. Ismailova·
                           
                        
                              —
                           
                           
                              την απόφαση (ΚΕΠΠΑ) 2022/329 του Συμβουλίου, της 25ης Φεβρουαρίου 2022 (3)·
                           
                        
                              —
                           
                           
                              τον κανονισμό (ΕE) 2022/330 του Συμβουλίου της 25ης Φεβρουαρίου 2022 (4)·
                           
                        
            
                  —
               
               
                  επικουρικώς, να ακυρώσει:
                  
                              —
                           
                           
                              την απόφαση (ΚΕΠΠΑ) 2022/582 του Συμβουλίου, της 8ης Απριλίου 2022, κατά το μέρος που αφορά την G. Ismailova·
                           
                        
                              —
                           
                           
                              τον εκτελεστικό κανονισμό (ΕΕ) 2022/581 του Συμβουλίου, της 8ης Απριλίου 2022, κατά το μέρος που αφορά την G. Ismailova·
                           
                        
                              —
                           
                           
                              τα στοιχεία στ' και ζ' της παραγράφου 2 του άρθρου 1 της απόφασης (ΚΕΠΠΑ) 2022/329 του Συμβουλίου, της 25ης Φεβρουαρίου 2022
                           
                        
                              —
                           
                           
                              τα στοιχεία στ' και ζ' του άρθρου 1 του κανονισμού (ΕΕ) 2022/330 του Συμβουλίου της 25ης Φεβρουαρίου 2022.
                           
                        
            
                  —
               
               
                  εν πάση περιπτώσει, να υποχρεώσει το Συμβούλιο της Ευρωπαϊκής Ένωσης να καταβάλει στην G. Ismailova το ποσό των 20 000 ευρώ κατ’ εφαρμογήν του άρθρου 140, στοιχείο β', του Κανονισμού Διαδικασίας του Γενικού Δικαστηρίου για τα έξοδα στα οποία υποβλήθηκε για την προάσπιση των συμφερόντων της.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής η προσφεύγουσα προβάλλει οκτώ λόγους ακυρώσεως.
      
                  1.
               
               
                  Με τον πρώτο λόγο προβάλλεται προσβολή των δικαιωμάτων άμυνας και του δικαιώματος σε αποτελεσματική δικαστική προστασία.
               
            
                  2.
               
               
                  Με τον δεύτερο λόγο προβάλλεται ο παράνομος χαρακτήρας των νέων κριτηρίων που καθόρισε το Συμβούλιο τα οποία περιλαμβάνονται στην απόφαση 2022/329/ ΚΕΠΠΑ του Συμβουλίου της 25ης Φεβρουαρίου 2022 και τον κανονισμό (ΕΕ) 2022/330 του Συμβουλίου της 25ης Φεβρουαρίου 2022.
               
            
                  3.
               
               
                  Με τον τρίτο λόγο προβάλλεται ο παράνομος χαρακτήρας της συμπερίληψης της προσφεύγουσας στον σχετικό κατάλογο καθόσον η συμπερίληψη αυτή στηρίζεται σε παράνομα κριτήρια.
               
            
                  4.
               
               
                  Με τον τέταρτο λόγο προβάλλεται ο παράνομος χαρακτήρας της συμπερίληψης της προσφεύγουσας στον σχετικό κατάλογο καθόσον δεν αποδεικνύεται η πλήρωση του βασικού κριτηρίου της υποστήριξης εκ μέρους της προσφεύγουσας του πολέμου στην Ουκρανία.
               
            
                  5.
               
               
                  Με τον πέμπτο λόγο προβάλλεται ο παράνομος χαρακτήρας της συμπερίληψης της προσφεύγουσας στον σχετικό κατάλογο καθόσον το Συμβούλιο αθέτησε την υποχρέωση αιτιολόγησης και δεν τήρησε το βάρος αποδείξεως που το ίδιο φέρει.
               
            
                  6.
               
               
                  Με τον έκτο λόγο προβάλλεται ο παράνομος χαρακτήρας της συμπερίληψης της προσφεύγουσας στον σχετικό κατάλογο δεδομένου του αβάσιμου της αιτιολογίας που επικαλέστηκε το Συμβούλιο.
               
            
                  7.
               
               
                  Με τον έβδομο λόγο προβάλλεται προσβολή του δικαιώματος ιδιοκτησίας της προσφεύγουσας.
               
            
                  8.
               
               
                  Με τον όγδοο λόγο προβάλλεται προσβολή της επιχειρηματικής ελευθερίας και της ελευθερίας ελεύθερης μετακίνησης της προσφεύγουσας.
               
            
         (1)  Απόφαση (ΚΕΠΠΑ) 2022/582 του Συμβουλίου, της 8ης Απριλίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 110, σ. 55).
      
         (2)  Εκτελεστικός κανονισμός (ΕΕ) 2022/581 του Συμβουλίου, της 8ης Απριλίου 2022, για την εφαρμογή του κανονισμού (EE) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 110, σ. 3).
      
         (3)  Απόφαση (ΚΕΠΠΑ) 2022/329 του Συμβουλίου, της 25ης Φεβρουαρίου 2022, για την τροποποίηση της απόφασης 2014/145/ΚΕΠΠΑ σχετικά με περιοριστικά μέτρα όσον αφορά δράσεις που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 50, σ. 1).
      
         (4)  Κανονισμός (ΕΕ) 2022/330 του Συμβουλίου, της 25ης Φεβρουαρίου 2022, για την τροποποίηση του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (ΕΕ 2022, L 51, σ. 1).